**Μάρτιν Λούθερ Κινγκ** (*Martin Luther King Jr.*, [15 Ιανουαρίου](https://el.wikipedia.org/wiki/15_%CE%99%CE%B1%CE%BD%CE%BF%CF%85%CE%B1%CF%81%CE%AF%CE%BF%CF%85) [1929](https://el.wikipedia.org/wiki/1929) – [4 Απριλίου](https://el.wikipedia.org/wiki/4_%CE%91%CF%80%CF%81%CE%B9%CE%BB%CE%AF%CE%BF%CF%85) [1968](https://el.wikipedia.org/wiki/1968)) ήταν [Αμερικανός](https://el.wikipedia.org/wiki/%CE%97%CE%BD%CF%89%CE%BC%CE%AD%CE%BD%CE%B5%CF%82_%CE%A0%CE%BF%CE%BB%CE%B9%CF%84%CE%B5%CE%AF%CE%B5%CF%82_%CE%91%CE%BC%CE%B5%CF%81%CE%B9%CE%BA%CE%AE%CF%82) ποιμένας του δόγματος των [Βαπτιστών](https://el.wikipedia.org/wiki/%CE%92%CE%B1%CF%80%CF%84%CE%B9%CF%83%CF%84%CE%AD%CF%82), ειρηνιστής και οπαδός της δράσης μέσω της παθητικής αντίστασης, ηγέτης του [Αφροαμερικανικού](https://el.wikipedia.org/wiki/%CE%91%CF%86%CF%81%CE%BF%CE%B1%CE%BC%CE%B5%CF%81%CE%B9%CE%BA%CE%B1%CE%BD%CE%BF%CE%AF) Κινήματος για τα πολιτικά δικαιώματα των έγχρωμων ανθρώπων. Αφού ολοκλήρωσε μια σειρά [θεολογικών](https://el.wikipedia.org/wiki/%CE%98%CE%B5%CE%BF%CE%BB%CE%BF%CE%B3%CE%AF%CE%B1) σπουδών, έλαβε θέση [ποιμένα](https://el.wikipedia.org/wiki/%CE%A0%CE%AC%CF%83%CF%84%CE%BF%CF%81%CE%B1%CF%82) σε εκκλησία των Βαπτιστών και αναμίχθηκε στον αγώνα των έγχρωμων για την απόκτηση πολιτικών και κοινωνικών δικαιωμάτων. Το 1955 ηγήθηκε της νικηφόρας εκστρατείας του [μποϋκοτάζ των δημοσίων λεωφορείων της πόλης Μοντγκόμερυ](https://el.wikipedia.org/wiki/%CE%9C%CF%80%CE%BF%CF%8B%CE%BA%CE%BF%CF%84%CE%AC%CE%B6_%CF%84%CF%89%CE%BD_%CE%BB%CE%B5%CF%89%CF%86%CE%BF%CF%81%CE%B5%CE%AF%CF%89%CE%BD_%CF%83%CF%84%CE%BF_%CE%9C%CE%BF%CE%BD%CF%84%CE%B3%CE%BA%CF%8C%CE%BC%CE%B5%CF%81%CF%85_%281955%29) της [Αλαμπάμα](https://el.wikipedia.org/wiki/%CE%91%CE%BB%CE%B1%CE%BC%CF%80%CE%AC%CE%BC%CE%B1) (εξαιτίας του [φυλετικού διαχωρισμού](https://el.wikipedia.org/wiki/%CE%9D%CF%8C%CE%BC%CE%BF%CE%B9_%CF%84%CE%BF%CF%85_%CE%A4%CE%B6%CE%B9%CE%BC_%CE%9A%CF%81%CF%8C%CE%BF%CF%85) των επιβατών) και το 1957 αναγνωρίζοντας την ανάγκη δημιουργίας ενός πανεθνικού οργάνου που θα συντόνιζε τον αγώνα των έγχρωμων ίδρυσε μαζί με άλλους, ιερωμένους και μη, τη Διάσκεψη της Νότιας Χριστιανικής Ηγεσίας (Southern Christian Leadership Conference), μία από τις κυριότερες αντιρατσιστικές οργανώσεις των Η.Π.Α., και έγινε ο πρώτος της πρόεδρος. Το 1961 εμψύχωσε την εκστρατεία "[Επιβάτες για την Ελευθερία](https://el.wikipedia.org/wiki/%CE%95%CF%80%CE%B9%CE%B2%CE%AC%CF%84%CE%B5%CF%82_%CE%B3%CE%B9%CE%B1_%CF%84%CE%B7%CE%BD_%CE%95%CE%BB%CE%B5%CF%85%CE%B8%CE%B5%CF%81%CE%AF%CE%B1)", την κινητοποίηση που έφερε και το πραγματικό τέλος στους φυλετικούς διαχωρισμούς σε όλα τα μέσα μαζικής μεταφοράς.

Το 1962 ηγήθηκε του αγώνα εναντίον του φυλετικού διαχωρισμού στο Όλμπανυ της [Τζόρτζια](https://el.wikipedia.org/wiki/%CE%A4%CE%B6%CF%8C%CF%81%CF%84%CE%B6%CE%B9%CE%B1) (Κίνημα του Όλμπανυ) και το [1963](https://el.wikipedia.org/wiki/1963) βοήθησε στη διοργάνωση ειρηνικών πορειών διαμαρτυρίας στην πόλη [Μπέρμιγχαμ (Αλαμπάμα)](https://el.wikipedia.org/wiki/%CE%9C%CF%80%CE%AD%CF%81%CE%BC%CE%B9%CE%B3%CF%87%CE%B1%CE%BC_%28%CE%91%CE%BB%CE%B1%CE%BC%CF%80%CE%AC%CE%BC%CE%B1%29) της Αλαμπάμα. Την ίδια περίοδο ηγήθηκε επίσης της «Πορείας στην Ουάσινγκτον» και εκεί εκφώνησε την ιστορική ομιλία του που ξεκινά με τη φράση «Έχω ένα όνειρο...», στην οποία περιγράφει το όραμά του για ισότητα στην αμερικανική κοινωνία. Στις 14 Οκτωβρίου του 1964 του απονεμήθηκε το [Βραβείο Νόμπελ](https://el.wikipedia.org/wiki/%CE%92%CF%81%CE%B1%CE%B2%CE%B5%CE%AF%CE%BF_%CE%9D%CF%8C%CE%BC%CF%80%CE%B5%CE%BB_%CE%95%CE%B9%CF%81%CE%AE%CE%BD%CE%B7%CF%82) για τους αγώνες του υπέρ των πολιτικών δικαιωμάτων των έγχρωμων μέσω ειρηνικών διαμαρτυριών. Το 1965 ηγήθηκε της [πορείας από τη Σέλμα στο Μοντγκόμερυ](https://el.wikipedia.org/wiki/%CE%A0%CE%BF%CF%81%CE%B5%CE%AF%CE%B5%CF%82_%CE%B1%CF%80%CF%8C_%CF%84%CE%B7_%CE%A3%CE%AD%CE%BB%CE%BC%CE%B1_%CF%83%CF%84%CE%BF_%CE%9C%CE%BF%CE%BD%CF%84%CE%B3%CE%BA%CF%8C%CE%BC%CE%B5%CF%81%CE%B9), διαμαρτυρία για τη μη εκχώρηση του δικαιώματος ψήφου στους έγχρωμους.

Στα τελευταία χρόνια της ζωής του μίλησε εναντίον του [πολέμου στο Βιετνάμ](https://el.wikipedia.org/wiki/%CE%A0%CF%8C%CE%BB%CE%B5%CE%BC%CE%BF%CF%82_%CF%84%CE%BF%CF%85_%CE%92%CE%B9%CE%B5%CF%84%CE%BD%CE%AC%CE%BC), κριτικάροντας σφοδρά την αμερικανική κυβέρνηση και το 1967 εκφώνησε τον επίσης περίφημο λόγο του «Πέρα από το Βιετνάμ*»*. Το 1968, και ενώ σχεδίαζε ακόμα μια πορεία προς την [Ουάσινγκτον](https://el.wikipedia.org/wiki/%CE%9F%CF%85%CE%AC%CF%83%CE%B9%CE%BD%CE%B3%CE%BA%CF%84%CE%BF%CE%BD), την «[Πορεία των Φτωχών](https://el.wikipedia.org/wiki/%CE%A0%CE%BF%CF%81%CE%B5%CE%AF%CE%B1_%CF%84%CF%89%CE%BD_%CE%A6%CF%84%CF%89%CF%87%CF%8E%CE%BD)», δολοφονήθηκε στις 4 Απριλίου στο [Μέμφις (Τενεσσί)](https://el.wikipedia.org/wiki/%CE%9C%CE%AD%CE%BC%CF%86%CE%B9%CF%82_%28%CE%A4%CE%B5%CE%BD%CE%B5%CF%83%CF%83%CE%AF%29). Ο Κινγκ έλαβε μετά θάνατον πολλές διακρίσεις όπως το *Προεδρικό Μετάλλιο για την Ελευθερία* και το *Χρυσό Μετάλλιο του Κογκρέσσου*. Το 1986 η 15η Ιανουαρίου (η ημέρα της γέννησής του) ανακηρύχθηκε επίσημη εορτή στις Η.Π.Α.

Πηγή: <https://el.wikipedia.org/wiki/%CE%9C%CE%AC%CF%81%CF%84%CE%B9%CE%BD_%CE%9B%CE%BF%CF%8D%CE%B8%CE%B5%CF%81_%CE%9A%CE%B9%CE%BD%CE%B3%CE%BA>